2.  ลักษณะการประกอบธุรกิจ

2.1 ประวัติความเป็นมาและการเปลี่ยนแปลงที่สำคัญ

บริษัท แม็ทชิ่ง สตูดิโอ จำกัด (มหาชน) ก่อตั้งเมื่อวันที่ 27 ตุลาคม 2535 โดยนายสมชาย
ชีวสุทธานนท์ และนายฐนิสสพงษ์ ศศินมานพ เพื่อประกอบธุรกิจผลิตภาพยนตร์โฆษณา (Production
House) และให้คำปรึกษาในการสร้างสรรค์งานโฆษณา ด้วยทุนจดทะเบียนเริ่มแรก 1.0 ล้านบาท
และมีพนักงานในช่วงเริ่มแรกจำนวน 16 คน จากผลงานที่มีคุณภาพ
เป็นที่ยอมรับและต้องการของลูกค้าบริษัท ได้ขยายธุรกิจโดยการเพิ่มทุน
และจำนวนบุคลากรโดยเฉพาะผู้กำกับที่มีฝีมือที่เป็นที่ยอมรับจากคนในวงการและองค์กรอิสระอย่างต่อเนื่องปัจจุบันบริษัทมีทุนจดทะเบียนเรียกชำระแล้ว
135.0 ล้านบาท มีพนักงานจำนวนทั้งสิ้น1zzz44 คน และมีผู้กำกับภาพยนตร์ในสังกัดจำนวน 14 คน
โดยมีสำนักงานตั้งอยู่ที่ 305/10 ซอยสุโขทัย 6 ถนนสุโขทัย แขวงดุสิต เขตดุสิต กรุงเทพมหานคร

ทั้งนี้ในเดือนกันยายน 2545 บริษัท ได้มีการปรับโครงสร้างกลุ่มบริษัท โดยการนำบริษัทย่อย 3
บริษัทคือ บริษัท เกียร์เฮด จำกัด บริษัท แม็ทชิ่ง เอนเตอร์เทนเม้นท์ จำกัด และบริษัท แฟ็ทแมน
แอนด์ ลิตเติ้ลบอย จำกัด ซึ่งเป็นของผู้ถือหุ้นกลุ่มเดียวกันกับผู้ถือหุ้นใหญ่ของบริษัท
เข้ามาอยู่ภายใต้โครงสร้างการบริหารงานของบริษัท
เพื่อให้เกิดความชัดเจนและความโปร่งใสในการบริหารงาน และในเดือนพฤศจิกายน 2545 บริษัท
ได้จัดตั้งบริษัทย่อยอีก 2 บริษัท ได้แก่ บริษัท แม็ทชิ่ง บรอดคาสท์ จำกัด และบริษัท แม็ชชิ่ง โมชั่น
พิคเจอร์ จำกัด
ทำให้ธุรกิจของกลุ่มแม็ทชิ่งมีลักษณะเป็นธุรกิจผลิตภาพยนตร์โฆษณาแบบครบวงจรทั้งในด้านอุปกรณ์การถ่ายทำ
ทีมงานการผลิต
รวมถึงการขยายธุรกิจของกลุ่มให้มีการบริการทางสื่อบันเทิงและสันทนาการเพิ่มมากขึ้น ได้แก่
การจัดรายการทางโทรทัศน์ การจัดกิจกรรมการแสดง และการผลิตภาพยนตร์เรื่อง

สำหรับบริษัทร่วม คือ บริษัท โอเรียลทัล โพสต์ จำกัด ซึ่งดำเนินธุรกิจรับจ้างตัดต่อภาพยนตร์โฆษณา
(Post Production) ที่บริษัท ได้มีการลงทุนในช่วงเดือนกันยายน 2545 นั้น
เนื่องจากต่อมาบริษัท ไม่สามารถตกลงขั้นสุดท้ายเกี่ยวกับข้อตกลงทางธุรกิจได้ ทำให้บริษัท
ตัดสินใจไม่ร่วมลงทุนในบริษัทดังกล่าว โดยบริษัท ได้ขายหุ้นให้แก่กลุ่มผู้ถือหุ้นเดิมของบริษัท
โอเรียลทัล โพสต์ จำกัด ซึ่งไม่มีความเกี่ยวข้องหรือขัดแย้งกับทางบริษัท อย่างไรก็ตามบริษัท
ยังคงใช้บริการตัดต่อภาพยนตร์โฆษณากับบริษัท โอเรียลทัล โพสต์ จำกัด ตามการค้าปกติ

ในปี 2546 บริษัท
ได้มีการระดมทุนจากประชาชนทั่วไปและได้นำหลักทรัพย์เข้าจดทะเบียนในตลาดหลักทรัพย์แห่งประเทศไทย
(ตลาดหลักทรัพย์ใหม่)
พร้อมกับขยายธุรกิจของกลุ่มแม็ทชิ่งให้ครอบคลุมการบริการทางด้านบันเทิงและสันทนาการโดยได้จัดตั้งบริษัทใหม่เพื่อขยายธุรกิจในด้านต่างๆ
ได้แก่ บริษัท แม็ทชิ่ง มูฟวี่ทาวน์ จำกัด, บริษัท คนทำหนังสือ จำกัด, บริษัท กู๊ดดี้ ฟิล์ม บีเคเค
จำกัด รวมถึงการลงทุนในบริษัทร่วมคือ บริษัท เทค อะ ลุค จำกัดซึ่งเป็นการร่วมทุนกับ บริษัท
สามารถ ไอ-โมบาย ประกอบธุรกิจสื่ออิเล็คทรอนิคส์กลางแจ้ง

2.2 ลักษณะการดำเนินธุรกิจของบริษัท และบริษัทในเครือ

บริษัท แม็ทชิ่ง สตูดิโอ จำกัด (มหาชน) ประกอบธุรกิจรับจ้างผลิตภาพยนตร์โฆษณาทางโทรทัศน์
(Production House) ที่แพร่ภาพทั้งในประเทศและต่างประเทศ เช่น ญี่ปุ่น จีน และเวียตนาม
เป็นต้น บริษัท มุ่งเน้นผลิตผลงานที่มีคุณภาพ และตรงตามความต้องการของลูกค้า
โดยลูกค้าของบริษัท สามารถแบ่งออกได้เป็น 2 กลุ่มคือ กลุ่มบริษัทตัวแทนโฆษณา (Agency)
และกลุ่มบริษัทผู้เป็นเจ้าของสินค้า (Non-Agency) ผลงานของบริษัท ที่ผ่านมา เช่น “หนอน”
ยูนีฟกรีนที, “ก๊อตซิลล่า” ของ ปตท. , มีสทีน, แบล็คแคท, ดีแทค, คาราบาวแดง,
เครื่องดื่มบำรุงกำลังลูกทุ่ง และไฮโดรไลท์ เป็นต้น
ซึ่งจากผลงานที่มีคุณภาพและเป็นที่ยอมรับของคนในวงการ ทำให้บริษัท
ได้รับรางวัลจากองค์กรที่เกี่ยวข้องกับการผลิตภาพยนตร์โฆษณาทั้งในประเทศและต่างประเทศ เช่น
London International Advertising Awards, The New York Festivals, Bangkok
Art Directors’ Awards (BAD Awards) และ Top Advertising Contest of
Thailand Awards (TACT Awards) เป็นต้น และจากผลงานที่เป็นที่ยอมรับกว่า 10 ปี
ทำให้บริษัท ได้ถูกจัดอันดับจาก The Gunn Report ซึ่งตีพิมพ์ลงในนิตยสาร Creative Review
โดยฉบับเดือนมกราคม 2545 ให้เป็นบริษัทผลิตภาพยนตร์โฆษณาที่ได้รับรางวัลมากที่สุดในปี 2544
เป็นอันดับ 5 ของโลก สำหรับการจัดอันดับซึ่งตีพิมพ์เมื่อเดือนมกราคม 2546 ที่ผ่านมาบริษัท
ได้รับการจัดอันดับให้เป็นบริษัทผลิตภาพยนตร์โฆษณาที่ได้รับรางวัลมากที่สุดในปี 2545 เป็นอันดับ 10
ของโลกและเป็นบริษัทผลิตภาพยนตร์โฆษณาในเอเชียแห่งเดียวที่ได้รับการจัดอันดับให้ติด 1 ใน 10
ของโลก

เพื่อตอบสนองความต้องการของลูกค้าได้อย่างครบถ้วนทั้งในด้านการผลิตภาพยนตร์โฆษณา
การให้บริการเช่าอุปกรณ์เพื่อการผลิตภาพยนตร์ ละคร และภาพยนตร์เรื่อง
รวมถึงการจัดทำรายการโทรทัศน์ การจัดกิจกรรมบันเทิงต่าง ๆ และผลิตภาพยนตร์เรื่อง บริษัทได้
มีการลงทุนในบริษัทย่อย 8 บริษัท และบริษัทร่วม 1 บริษัท
โดยโครงสร้างการถือหุ้นในบริษัทดังกล่าวดังนี้

  []

  U

1.  บริษัท เกียร์เฮด จำกัด ก่อตั้งเมื่อวันที่ 7 มิถุนายน 2537
    ปัจจุบันมีทุนจดทะเบียนเรียกชำระแล้ว 80.0 ล้านบาท
    ดำเนินธุรกิจให้บริการและให้เช่าอุปกรณ์ในการถ่ายทำภาพยนตร์, ละคร
    และภาพยนตร์โฆษณาทางโทรทัศน์
    โดยมีบุคลากรที่มีทักษะและความชำนาญในการใช้เครื่องมือให้บริการไปพร้อมกับเครื่องมือ

2.  บริษัท แม็ทชิ่ง เอ็นเตอร์เทนเม้นท์ จำกัด ก่อตั้งเมื่อวันที่ 15 มิถุนายน 2542
    ปัจจุบันมีทุนจดะทะเบียนเรียกชำระแล้ว 10.0 ล้านบาท
    ที่ผ่านมาบริษัทดำเนินธุรกิจรับจ้างผลิตรายการโทรทัศน์ และการจัดกิจกรรมการแสดง (Event
    Show) ต่าง ๆ เช่น รายการปลดหนี้ทางช่อง 7 การจัดงาน Miss Thailand ทางช่อง 7
    คอนเสิร์ต Kenny G มหกรรมเซี่ยงไฮ้โชว์ คอนเสิร์ตคาราบาว และ งานโดเรมอนโชว์
    เป็นต้น รวมถึงการดำเนินธุรกิจเพื่อสร้างสรรค์สื่อโฆษณาในรูปแบบใหม่ ๆ
    เพื่อเสนอทางเลือกใหม่ให้แก่ลูกค้า อาทิเช่น
    การจัดการถ่ายทอดสดฟุตบอลโลกในยิมเนเซี่ยมสนามกีฬาแห่งชาติ
    อย่างไรก็ตามเพื่อให้เกิดความชัดเจนในการดำเนินธุรกิจของกลุ่มแม็ทชิ่ง
    บริษัทจะดำเนินธุรกิจรับจ้างจัดกิจกรรมการแสดงเพียงอย่างเดียว
    โดยจะโอนธุรกิจผลิตและบริหารเวลารายการโทรทัศน์ ไปให้บริษัท แม็ทชิ่ง บอร์ดคาสท์ จำกัด
    ดำเนินการตั้งแต่ปี 2546 เป็นต้นไป

3.  บริษัท แฟ็ทแมน แอนด์ ลิตเติ้ลบอย จำกัด ก่อตั้งเมื่อวันที่ 16 มีนาคม 2544
    ด้วยทุนจดทะเบียนเรียกชำระแล้ว 7.0 ล้านบาท
    ดำเนินธุรกิจผลิตภาพยนตร์โฆษณาให้แก่ลูกค้าที่มีระดับงบประมาณซึ่งต่ำกว่าของบริษัท แม็ทชิ่ง
    สตูดิโอ จำกัด (มหาชน)

4.  บริษัท แม็ทชิ่ง โมชั่น พิคเจอร์ จำกัด ก่อตั้งเมื่อ 11 ตุลาคม 2545
    ด้วยทุนจดทะเบียนเรียกชำระแล้ว 20.0 ล้านบาท ดำเนินธุรกิจผลิตภาพยนตร์ไทยที่มีคุณภาพ

5.  บริษัท แม็ทชิ่ง บรอดคาสท์ จำกัด ก่อตั้งเมื่อ 11 ตุลาคม 2545
    ด้วยทุนจดทะเบียนเรียกชำระแล้ว 10.0 ล้านบาท
    ดำเนินธุรกิจผลิตรายการโทรทัศน์และบริหารช่วงเวลาของรายการโทรทัศน์ดังกล่าว
    ซึ่งปัจจุบันได้แก่ รายการปลดหนี้ ทางช่อง 7, รายการพลอยล้อมเพชร ทางช่อง ไอทีวี,
    รายการจับแพะชนแกะ ทางช่อง 7 และ รายการรักจริงหวังแต่ง ทางช่อง ไอทีวี

6.  บริษัท แม็ทชิ่ง มูฟวี่ทาวน์ จำกัด ก่อตั้งเมื่อวันที่ 12 มิถุนายน 2546
    โดยมีทุนจดทะเบียนชำระแล้ว 5.0 ล้านบาท ดำเนินธุรกิจพัฒนาโครงการเมืองภาพยนตร์
    ซึ่งในเบื้องต้นอยู่ในขั้นตอนการศึกษาความเป็นไปได้ของโครงการ

7.  บริษัท คนทำหนังสือ จำกัด ก่อตั้งเมื่อวันที่ 6 มิถุนายน 2546
    ด้วยทุนจดทะเบียนเรียกชำระแล้ว 2.0 ล้านบาท ดำเนินธุรกิจสิ่งพิมพ์ ปัจจุบันได้แก่ นิตยสาร
    BIOSCOPE ซึ่งเป็นหนังสือเกี่ยวกับเบื้องหลังการผลิตภาพยนตร์ โดยแม็ทชิ่ง
    ถือหุ้นคิดเป็นสัดส่วนร้อยละ 60 ของทุนชำระแล้ว
    ส่วนที่เหลือถือโดยผู้บริหารของบริษัทดังกล่าวที่ไม่มีความเกี่ยวข้องหรือขัดแย้งกับบริษัท

8.  บริษัท กู๊ดดี้ ฟิล์ม บีเคเค จำกัด ก่อตั้งเมื่อ 1 ตุลาคม 2546 ทุนจดทะเบียนชำระแล้ว 1.0
    ล้านบาทโดยดำเนินธุรกิจรับจ้างผลิตภาพยนตร์โฆษณาต่างประเทศ
    ซึ่งแม็ทชิ่งมีสัดส่วนการลงทุนร้อยละ 60 ของทุนชำระแล้ว
    ส่วนที่เหลือถือโดยผู้บริหารของบริษัทดังกล่าวที่ไม่มีความเกี่ยวข้องหรือขัดแย้งกับบริษัท

9.  บริษัท เทค อะ ลุค จำกัด ซึ่งเป็นบริษัทร่วม มีทุนจดทะเบียนชำระแล้ว 50 ล้านบาท
    ดำเนินธุรกิจให้บริการจัดทำสื่อกลางแจ้งผ่านจออิเล็คทรอนิคส์ LED BillBoard
    โดยจะมีการติดตั้งที่แรกที่ Central World Plaza ซึ่งแม็ทชิ่งมีสัดส่วนการถือหุ้นร้อยละ 25
    ของทุนชำระแล้ว โดยมีบริษัท สามารถ อินโฟ มีเดีย จำกัด ซึ่งเป็นบริษัทย่อยของบริษัท
    สามารถ ไอ-โมบาย จำกัด (มหาชน) ถือในสัดส่วนร้อยละ 50 ของทุนชำระแล้ว และบริษัท
    มาสเตอร์ แอ็ด จำกัด (มหาชน) ถือในสัดส่วนร้อยละ 25 ของทุนชำระแล้ว

2.3 โครงสร้างรายได้ของกลุ่มบริษัทแม็ทชิ่ง

โครงสร้างรายได้ของกลุ่มบริษัทแม็ทชิ่งในปี 2545 และในช่วงเดือน มกราคม-ธันวาคม 2546
สามารถจำแนกได้ดังนี้

+------------------+---------+-------+--------+----+------+-------+
|                  | ดำเน    | %การถ | 2545   |    | 2546 |       |
|                  | ินการโดย | ือหุ้นขอ |        |    |      |       |
|                  |         | งบริษัท | (1     |    | (1   |       |
|                  |         |       | ต.ค    |    | ม.ค  |       |
|                  |         |       | .44-30 |    | .46- |       |
|                  |         |       | ก      |    | 31   |       |
|                  |         |       | .ย.45) |    | ธ.ค  |       |
|                  |         |       |        |    | .47) |       |
+------------------+---------+-------+--------+----+------+-------+
|                  |         |       | พันบาท  | ร  | พ    | ร้อยละ |
|                  |         |       |        | ้อย | ันบาท |       |
|                  |         |       |        | ละ |      |       |
+------------------+---------+-------+--------+----+------+-------+
| ธุรก              | MS และ  | 100%  | 4      | 5  | 457  | 6     |
| ิจผลิตภาพยนตร์โฆษณา | FT      |       | 02,689 | 8. | ,918 | 0.16% |
|                  |         |       |        | 0% |      |       |
+------------------+---------+-------+--------+----+------+-------+
| ธุรก              | MB* และ | 100%  | 76,742 | 1  | 100  | 1     |
| ิจผลิตรายการโทรทัศน์ | ME      |       |        | 1. | ,583 | 3.22% |
|                  |         |       |        | 1% |      |       |
+------------------+---------+-------+--------+----+------+-------+
| ธุรกิจจัดแสดงโชว์    | ME      | 100%  | 1      | 2  | 116  | 1     |
|                  |         |       | 39,006 | 0. | ,989 | 5.37% |
|                  |         |       |        | 0% |      |       |
+------------------+---------+-------+--------+----+------+-------+
| ธุรกิจให           | GH และ  | 100%  | 31,367 | 4. | 62   | 8.20% |
| ้เช่าอุปกรณ์และบริการ | MS      |       |        | 5% | ,385 |       |
+------------------+---------+-------+--------+----+------+-------+
| รา               | MS และ  | -     | 30,661 | 4. | 10   | 1.41% |
| ยได้จากการขายสินค้า | BM      |       |        | 4% | ,740 |       |
+------------------+---------+-------+--------+----+------+-------+
| รายได้อื่น ๆ        | MS,ME,  | -     | 13,718 | 2. | 12   | 1.64% |
|                  | FT,     |       |        | 0% | ,510 |       |
|                  | GH,MB,  |       |        |    |      |       |
|                  | MM, MT  |       |        |    |      |       |
+------------------+---------+-------+--------+----+------+-------+
| ส่วนแบ่งกำไรจาก    | OP**    | 3     | 90     | 0  | -    | 0.0%  |
| เงินลงทุนในบริษัทร่วม |         | 3.33% |        | .0 |      |       |
|                  |         |       |        | 1% |      |       |
+------------------+---------+-------+--------+----+------+-------+
| รวม              |         |       | 5      | 10 | 761  | 1     |
|                  |         |       | 13,540 | 0. | ,125 | 00.0% |
|                  |         |       |        | 0% |      |       |
+------------------+---------+-------+--------+----+------+-------+

หมายเหตุ: MS หมายถึง บมจ. แม็ทชิ่ง สตูดิโอ GH หมายถึง บจ. เกียร์เฮด

FT หมายถึง บจ. แฟ็ทแมน แอนด์ ลิตเติ้ลบอย MM หมายถึง บจ. แม็ทชิ่ง โมชั่น พิคเจอร์

  ME หมายถึง บจ. แม็ทชิ่ง เอ็นเตอร์เทนเม้นท์ MB หมายถึง บจ. แม็ทชิ่ง บรอดคาสท์

BM หมายถึง บจ. คนทำหนังสือ MT หมายถึง บจ. แม็ทชิ่ง มูฟวี่ทาวน์

  OP หมายถึง บจ. โอเรียลทัล โพสต์

  *เริ่มดำเนินธุรกิจผลิตรายการโทรทัศน์แทน ME ในปี 2546

  **บริษัทไม่มีการลงทุนในบริษัทร่วมดังกล่าวตั้งแต่เดือนพฤศจิกายน 2545 เป็นต้นไป

2.4 เป้าหมายในการดำเนินธุรกิจ

บริษัท มีเป้าหมายที่จะเป็นผู้นำในธุรกิจผลิตภาพยนตร์โฆษณาในระดับภูมิภาค อย่างไรก็ตามบริษัท
จะยังคงดำรงสถานะความเป็นผู้นำในธุรกิจผลิตภาพยนตร์โฆษณาในระดับประเทศ
ทั้งในด้านคุณภาพของงานและรายได้จากการผลิตภาพยนตร์โฆษณา ซึ่งจะทำให้บริษัท
มีส่วนแบ่งทางการตลาดมากที่สุดในธุรกิจผลิตภาพยนตร์โฆษณาในประเทศไทย

ในส่วนของบริษัทย่อย บริษัท มีนโยบายให้บริษัทย่อยดำเนินธุรกิจแต่ละประเภทอย่างชัดเจน
และสามารถดำรงอยู่ได้ด้วยการดำเนินงานของแต่ละบริษัท
รวมถึงการสนับสนุนธุรกิจภายในกลุ่มแม็ทชิ่งให้มีธุรกิจทางด้านสันทนาการและบันเทิงเพื่อสนองความต้องการของลูกค้าได้อย่างครบถ้วน